98. ΝΟΜΟΘΕΤ. ΔΙΑΤΑΓΜΑ υπ’ αριθ. 102 της 11/17 Αυγ. 1973 (ΦΕΚ Α΄ 178) Περί οργανώσεως των δια λεωφορείων αυτοκινήτων εκτελουμένων δημοσίων επιβατικών συγκοινωνιών. Το άνω Ν.Δ. 102/1973, όπως είχε τροποποιηθεί από την παρ.3 άρθρ.7 Νόμ.2801/2000 (ΦΕΚ Α΄46), ανωτ.σελ.16,219 και  η ισχύς του είχε αρχικά παραταθεί μέχρι την 31 η   Μαρτ. 2001, σύμφωνα με την παρ. 2 άρθρ. 35 Νόμ. 2874/2929 Δεκ. 2000 (ΦΕΚ Α΄ 286), καταργήθηκε από την περίπτ. α΄ άρθρ. 50 Νόμ. 2963/22-23 Νοεμ. 2001 (ΦΕΚ Α΄ 268) κατωτ. αριθ. 181. Σύμφωνα δε με την παρ. 4 άρθρ. 32 του ιδίου Νόμ. 2963/2001 και για την εφαρμογή του νόμου αυτού, όπου αναφέρεται ο όρος Κ.Τ.Ε.Λ., πριν από την 31-12-2003 νοούνται τα Κ.Τ.Ε.Λ. του Ν.Δ. 102/1973. 99. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Γ. 28361/1326/73 της 26/29 Σεπτ.  1973 (ΦΕΚ Β΄1150) Περί εντάξεως του προσωπικού των δια του Ν. Δ. 102/1973 διαλυομένων ΚΤΕΥΛ και ΚΤΕΛ εις τα δι’ αυτού συνιστώμενα νεά νομαρχιακά ΚΤΕΛ και της τύχης της περιουσίας των διαλυομένων ΚΤΕΛ και ΚΤΕΥΛ. Έχοντες υπόψη τας διατάξεις του άρθρ. 30 παρ. 5 του Ν.Δ. 102/1973 «περί οργανώσεως των δια λεωφορείων αυτ/των εκτελουμένων δημοσίων επιβατικών συγκοινωνιών», αποφασίζομεν: Ι.Μεταφορά και ένταξις Προσωπικού διαλυομένων ΚΤΕΥΛ-ΚΤΕΛ: 1.Άπαν το υφ’ οιανδήποτε σχέσιν εργασίας υπηρετούν κατά την έναρξιν της ισχύος του Ν.Δ. 102/1973 προσωπικόν εις τα δια του άρθρ. 30 παρ. 1 αυτού διαλυόμενα ΚΤΕΥΛ και ΚΤΕΛ μεταφέρεται και εντάσσεται εις τα δια του άρθρ. 4  παρ. 1 αυτού συνιστώμενα νέα νομαρχιακά ΚΤΕΛ, από της ενάρξεως λειτουργίας αυτών, κατ’ αναλογίαν της εις λεωφορεία δυνάμεως εκάστου τούτων. 2.Η κατά τα άνω ένταξις ενεργείται βάσει των ακολούθων κριτηρίων: α.Το προσληφθέν εις τα προ της συστάσεως των ΚΤΕΥΛ υπεραστικά ΚΤΕΛ προσωπικόν εντάσσεται εις τα συνιστώμενα νέα αντίστοιχα ΚΤΕΛ. β.Το προσληφθέν μετά την σύστασιν των ΚΤΕΥΛ προσωπικόν εντάσσεται εις το ΚΤΕΛ του νομού ένθα η, κατά τον χρόνον της προσλήψεώς του, κατοικία αυτού. γ.Το υπηρετούν εις τα διαλυόμενα αστικά ΚΤΕΥΛ προσωπικόν εντάσσεται εις τα συνιστώμενα νέα αντίστοιχα ΚΤΕΛ. 3.Εν μη επιτεύξει της εν παρ. 1 αναλογίας, δια της εφαρμογής των εν τη προηγουμένη παραγράφω οριζομένων, αι εις συνιστώμεναι ΚΤΕΛ εμφανιζόμεναι ελλείψεις προσωπικού καλύπτονται δια του, εκ της εφαρμογής των εν τη αυτή παραγράφω, προκύπτοντος πλεονάσματος εις έτερον ΚΤΕΛ, ως πλεονάζοντος προσωπικού θεωρουμένου του έχοντος ολιγώτερον χρόνον υπηρεσίας παρά τω ΚΤΕΥΛ και υπεραστικώ ΚΤΕΛ. 4.Η ως άνω ένταξις ενεργείται δι’ αποφάσεων του Διοικητικού Συμβουλίου των οικείων ΚΤΕΥΛ, ως και αστικών και υπεραστικών ΚΤΕΛ. ΙΙ.Τύχη περιουσίας διαλυομένων ΚΤΕΥΛ-ΚΤΕΛ: Η περιουσία των διαλυομένων ΚΤΕΥΛ και ΚΤΕΛ διανέμεται εις τα δια του Ν.Δ. 102/73 συνιστώμενα ΚΤΕΛ, κατά ποσοστόν ανάλογον προς την εις λεωφορεία δύναμιν εκάστου. Εγκαταστάσεις γενόμεναι δαπάναις του ΚΤΕΥΛ δια την αποκλειστικήν εξυπηρέτησιν νομαρχιακού τομέως αυτού, περιέρχονται εις το συνιστώμενον αντίστοιχον ΚΤΕΛ, των δαπανών βαρυνουσών το ΚΤΕΛ τούτο. Η διανομή ενεργείται υπό Επιτροπής, συνιστωμένης δια πράξεως του Νομάρχου της έδρας του ΚΤΕΥΛ και αποτελουμένης εξ ενός ανωτέρου Οικονομικού υπαλλήλου της Νομαρχίας, ως Προέδρου και μετόχων του ΚΤΕΥΛ, ενός εξ εκάστου νομαρχιακού τομέως αυτού, ως μελών.  Η ισχύς της παρούσης, άρχεται από της δημοσιεύσεως δια της Εφημερίδος της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. (Αντί για τις σελ. 312,717(δ)-σελ. 312,730(α) Σελ. 312,717(ε) Τεύχος -Σελ. Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.98-99 100. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Γ. 28362/1327/73 της 26/29 Σεπτ.  1973 (ΦΕΚ Β΄1150). Περί εντάξεως των εις την δύναμιν των διαλυομένων δια του Ν.Δ. 102/1973 ΚΤΕΥΛ και ΚΤΕΛ ανηκόντων αστικών και υπεραστικών λεωφορείων εις τα δι’ αυτού συνιστώμενα ΚΤΕΛ. Έχοντες υπόψη τας διατάξεις του άρθρ. 30 παρ. 2 και 5 του Ν.Δ. 102/1973 «περί οργανώσεως των δια λεωφορείων αυτοκινήτων εκτελουμένων δημοσίων επιβατικών συγκοινωνιών», αποφασίζομεν: 1.Άπαντα τα κατά την δημοσίευσιν του Ν.Δ. 102/1973 κυκλοφορούντα και εις την δύναμιν των δια του άρθρ. 30 παρ. 1 αυτού διαλαμβανομένων ΚΤΕΥΛ και αστικών και υπεραστικών ΚΤΕΛ ανήκοντα λεωφορεία, εντάσσονται εις την δύναμιν των δια του άρθρ. 4 παρ. 1 αυτού συνιστωμένων οικείων νέων ΚΤΕΛ από της ενάρξεως λειτουργίας αυτών, ως ακολούθως: α.Τα προ της συστάσεως των ΚΤΕΥΛ εντεταγμένα εις υπεραστικά νομαρχιακά ΚΤΕΛ λεωφορεία, εις τα οικεία νέα νομαρχιακά ΚΤΕΛ.  β.Τα μετά την σύστασιν των ΚΤΕΥΛ τεθέντα εν κυκλοφορία νέα υπεραστικά λεωφορεία, εις το ΚΤΕΛ του νομού ένθα εταξινομήθησαν. γ.Τα εις την δύναμιν των διαλυομένων αστικών ΚΤΕΛ ανήκοντα λεωφορεία, εις τα εν άρθρ. 4 παρ. 1 αναφερόμενα νέα νομαρχιακά ΚΤΕΛ. 2.Κατ’ εξαίρεσιν των εν τη προηγουμένη παραγράφω οριζομένων, τα δι’ αποφάσεων Διοικητικού Συμβουλίου ΚΤΕΥΛ απεσπασμένα συνεχώς εκ τινος νομαρχιακού τομέως αυτού λεωφορεία εις έτερον, επί εν τουλάχιστον έτος προ της δημοσιεύσεως του Ν.Δ. 102/1973, εντάσσονται εις το ΚΤΕΛ του Νομού ένθα ο τομεύς εις ον έχουν αποσπασθή. 3.Εις τα εν παρ. 1 και 3 του άρθρ. 4 του Ν.Δ. 102/73 αναφερόμενα ΚΤΕΛ, παραχωρείται η υπό της παρ. 2 του ως είρηται άρθρου οριζομένη συγκοινωνιακή εξυπηρέτησις.  4.Τα ΚΤΕΛ δέον να τηρούν τας δια του άρθρ. 8 του Ν.Δ. 102/1973 οριζομένας υποχρεώσεις. 5.Η ισχύς της παρούσης, δημοσιευθησομένης εις την Εφημερίδα της Κυβερνήσεως, άρχεται από 18 Σεπτ. 1973. Η παρούσα δημοσιευθήτω δια της Εφημερίδος της Κυβερνήσεως. Σελ. 312,718(ε) Τεύχος -Σελ. 101. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Γ-28966/1360/73 της 2/5 Οκτ.  1973 (ΦΕΚ Β΄1197) Περί των όρων και προϋποθέσεων δια τον καθορισμόν περιοχής ως αστικής και τον χαρακτηρισμόν οδικής γραμμής ως αστικής ή υπεραστικής.  Καταργήθηκε από την περίπτ. ε΄ του άρθρ. 27 της απόφ. Υπ. Συγκοινωνιών αριθ. 8500/400/10-30 Μαρτίου 1981 (ΦΕΚ Β΄180) κατωτ. αριθ. 138. 